ליגת העל בכדורעף

ליגת העל בכדורעף (נקראה גם "ליגת ווינר בכדורעף") היא הליגה הבכירה בישראל בענף הכדורעף והיא מנוהלת על ידי איגוד הכדורעף בישראל.
הליגה הוקמה בשנת 1956 והקבוצות בעלות מרב הזכיות הם הפועל מטה אשר עכו ומכבי תל אביב עם 16 אליפויות. מכבי תל אביב היא אלופת הליגה הנוכחית (2024/2025).
חלק ממשחקי הליגה משודרים בערוץ הספורט.

היסטוריה
 רקע - שנות ה-20 והתפתחות הכדורעף בישראל 
משנות ה-20 ושנות ה-30 היווה הכדורעף ענף ספורט מעודף בקיבוצים בארץ ישראל ובמיוחד בקיבוץ הארצי (במחנות והכשרות השומר הצעיר בפולין וגליציה). בשנים אלו המשחקים שהתקיימו היו משחקי ראווה, ובהמשך טורנירים במסגרת אליפויות של איגוד ספורט הפועל. המשחק מגלם במהותו ערכים התואמים את דרך החיים הקיבוצית-שיתופית כפי שמייסדי הקיבוץ האמינו בה: משחק קואופרטיבי המשתף את כל שחקניו. רשת המפרידה בין הקבוצות, כך שכמעט ולא קיים מגע פיזי בין השחקנים היריבים. משחק הנעדר אלימות, בטח ביחס למשחקי כדור אחרים, ומהצד השני מאפשר בתכונותיו לכל אחד להשתתף בו גם אם הוא לא נולד עם נתונים פיזיים מרשימים (כלומר שוויוני לכל אדם), ויוצא שהוא משחק ספורטיבי בו המשחק הקבוצתי הוא הכרחי לקבוצה מנצחת.

בראשיתו נתפס הכדורעף כ"משחק עממי" שהתאים למשחק גם אחרי יום עבודה בקיבוץ. בנוסף, גברים ונשים שיחקו בו בצוותא מה שהתאים גם מבחינת הליברליות היחסית שאפיינה את הקיבוצים ביחס לשאר ישראל. האמצעים להקמת מגרש היו פשוטים ובהישג יד של רוב הקיבוצים: שטח חול לא גדול שני עמודים ורשת בתוספת סיד לבן לסימון. בהמשך נבנו מגרשי בלטות. הכדורעף בישראל בראשיתו היה משחק משפחתי שהיה שייך ל"מדורת השבט" של השומר הצעיר. חברויות והיכרויות אישיות היו בין שחקני הקבוצות היו נפוצות, והקבוצה הייתה מעין "קליקה" של ילדי הקיבוץ. כך שהכדורעף בישראל בתחילתו היה לענף סקטוריאלי מובהק שכלל כמעט קיבוצים בלבד - ולא בכדי כלל הקבוצות בליגה העליונה בתחילתו - כולם השתייכו למרכז הפועל, שהיה פופולרי בקרב תושבי הקיבוצים.

 זוכות באליפות הפועל (1939 - 1955) 
אליפות הפועלעונהאלופהסגנית1939הפועל חיפההפועל מעברות1940הפועל חיפההפועל תל אביב1941קיבוץ השומר הצעיר ג' (קיבוץ חצור)הפועל חיפה1942הפועל עין החורשהפועל חיפה1943/1944הפועל שמירהפועל חיפה1944/1945הפועל חיפההפועל בית אלפא1945/1946הפועל חיפההפועל מרחביה1947הפועל חיפההפועל שריד1948/1950הפועל גן שמואלהפועל חיפה1951הפועל ספיחהפועל גן שמואל1952/1953הפועל ספיחהפועל בית זרע1954הפועל בית זרעהפועל בית קמה1955הפועל כפר יונההפועל יפו

 הליגה הבכירה בכדורעף 
בזמן מלחמת העצמאות הענף חדל מפעילות לאחר שרוב השחקנים התגייסו לצה"ל במטרה לתרום למאמץ המלחמתי, בדומה לענפים ספורט אחרים.

הליגה הראשונה הוקמה בשנת 1956 בשם "הליגה הארצית בכדורעף". הרכב הקבוצות בעונת הבכורה כלל 9 נציגות הקיבוצים ועוד 3 נציגות עירוניות (כולן השתייכו למרכז הפועל).

הרכב הליגה בעונת הבכורה:

השיטה הראשונית הייתה חלוקה לשני בתים (צפון/דרום) של 6 קבוצות המשחקות ביניהן שני סיבובי ליגה. שתי הראשונות בכל בית עולות לבית הגמר, בו 4 קבוצות מתחרות ביניהן בסיבוב ליגה אחד על האליפות הארצית. הפועל בית זרע סיימה ראשונה (לפני הפועל בית קמה) והפכה לאלופה הרשמית הראשונה בכדורעף, וזאת הייתה האליפות היחידה של הקבוצה מאז ומעולם.

בשנים הראשונות של קיום הליגה שלטו קבוצות הקיבוצים, ולמשך שני עשורים נציגות הקיבוצים בלבד זכו בתואר האליפות. טבלת הליגה הלאומית כפי שהתפרסמה במדור הספורט של "על המשמר" בעריכתו של ישראל פז מראה שבראשית שנות ה-60 מתוך עשר הקבוצות המדורגות ראשונות שמונה היו שייכות לקיבוץ הארצי, שתיים לתנועות קיבוציות אחרות.

תשע אליפויות ברציפות הלכו להפועל המעפיל (מתוכם 8 דאבלים), מה שיצר שיא ישראלי ברצף אליפויות עד היום. ארבע אליפויות להפועל עין המפרץ/כפר מסריק, ארבע אליפויות להפועל עין שמר וגם הפועל שריד (1958) והפועל נגבה (1961/1962) זכו בתואר פעם אחת.
הפועל המעפיל שלטה בליגת העל בשנות ה-60 כשהפועל עין שמר היא היריבה העיקרית שלה לתואר האליפות, וה"דרבי" ביניהן היו משחקי עונה שהרבה פעמים קבעו את גורל האליפות.

מעונת 1960/1961 נעשו שינויים בארגון הליגה והיא החלה להיקרא "הליגה הלאומית בכדורעף".

בשנת 1976 חלה תפנית בזכות העובדה שמכבי תל אביב, שהוקמה בתחילת שנות ה-70 הייתה לקבוצה העירונית הראשונה שזוכה בתואר האליפות. בשתי עונות לאחר מכן הפועל קריית אתא זכתה בתואר. למרות זאת, שליטת הקיבוצים בליגת העל נמשך כשהפועל המעפיל זכתה בחמש אליפויות למאזנה הכולל וכך השיגה את שיא מרב הזכיות באליפות עם 14 פעמים שאחרונה הושגה בשנת 1985. ההגמוניה הקיבוצית בענף הכדורעף שלטה עד לשנות ה-80.

מכבי תל אביב הוסיפה עוד תארים וגם הפועל בת ים זכתה בתואר בשנת 1986. בשנות ה-80 המאוחרות הפועל מטה אשר הפכה לקבוצה דומיננטית מנציגות הקיבוצים שזכתה 10 פעמים בתואר החל משנת 1987. הפועל העמקים/זבולון הצליחה גם לזכות בתואר האליפות בשנים 1995 ו-1996.

בשנות ה-2000 רוב הקבוצות שזכו באליפות היו קבוצות עירוניות, ביניהן נציגות השרון, הפועל כפר סבא (2001) ומכבי הוד השרון (2007), הפועל קריית אתא זכתה באליפות במשך שלוש עונות רצופות בין השנים 2004–2006, בשנים 2008–2012 שלטה בענף מכבי תל אביב לאחר שזכתה חמש פעמים בדאבל.

בשנים 2013–2016 זכתה הפועל מטה אשר בארבע דאבלים ברציפות.

בעונת 2016/17 זכתה באליפות מכבי תל אביב אחרי 4 עונות ללא התואר.

בעונות 2017/18, 2018/19 ו-2019/20 זכתה הפועל מטה אשר ב-3 אליפויות ברצף, מתוכם השלימה 2 דאבלים כשזכתה גם בגביע בשנים 2018–2019. זכייתה בשנת 2019 הביאה לכך שהפכה למועדון הכדורעף בעל מספר האליפויות הגדול ביותר בישראל.

בעונת 2019/20 עקב מגפת הקורונה העונה הופסקה והפועל מטה אשר זכתה באליפות ללא משחקי פלייאוף בגלל שסיימה ראשונה את העונה הסדירה.

בעונת 2020/21 זכתה מכבי תל אביב בדאבל לראשונה מאז עונת 2012.

בעונת 2024/25 זכתה מכבי תל אביב באליפות חמישית ברציפות לראשונה מאז 2012 והפכה לשיאנית האליפויות לצד הפועל מטה אשר עם 16 אליפויות והפכה לקבוצה היחידה בהיסטוריה של הליגה שזכתה בחמש האליפויות רצופות פעמיים בהיסטוריה שלה והיחידה שהגיעה לרצף כזה מאז שנות ה-70.

הליגה כיום
הקבוצות בעונת 2024/2025
 הפועל גליל מטה אשר-עכו
 מכבי יעדים תל אביב
 מכבי מוסינזון הוד השרון
 מכבי אשדוד
 הפועל יואב כפר סבא
 הפועל עירוני קריית אתא
 הפועל המעפיל מנשה-עמק חפר
 מ.ס עיילבון
 הפועל SVA רחובות
 הפועל אריות ירושלים

בליגת העל בכדורעף שיחקו 8 קבוצות עד עונת 2015/2016, אז הוגדלה הליגה ל-10 קבוצות. בשל קשיים כלכליים של קבוצות רבות, הליגה הצטמצמה שוב בעונת 2018/2019 לשמונה קבוצות. בעונת 2019/2020 הוגדלה הליגה חזרה ל-10 קבוצות, וב-2020/2021 הליגה הוקטנה שוב ל-9 קבוצות.

שיטת המשחקים
ליגת העל בכדורעף אשר כללה 8 קבוצות שוחקה עד לעונת 2015/2016 בשני סיבובים כשבסך הכל היו 14 מחזורי ליגה, לאחר מכן הליגה חולקה לשניים: פלייאוף עליון ופלייאוף תחתון. סדר המשחקים היה כזה שמקומות 3–6 ו-4–5 משחקים ביניהם בפלייאוף. כאשר מקום 8 (אלא אם זו קבוצת האקדמיה) יורד אוטומטית לליגה הלאומית בכדורעף.
המשחקים משוחקים בשיטת הטוב מחמש. שתי הקבוצות הראשונות בסוף הליגה הסדירה עולות לחצי גמר האליפות.

המנצחת במשחק 4–5, משחקת מול המקום ה-1 בחצי הגמר, והמנצחת ב־3–6, משחקת מול המקום השני.

המנצחות בחצי הגמר, משחקות בגמר הפלייאוף, בסדרת הטוב מחמש, הנקרא גם "גמרעף".

מנצחת במשחק בתוצאה 0–3 או 1–3 זוכה ב-3 נקודות והמפסידה בתוצאה זו לא מקבלת אף נקודה. במשחק שמסתיים בתוצאה 2–3, המנצחת מקבלת 2 נקודות והמפסידה מקבלת נקודה אחת.

מעונת 2015/2016 שונתה שיטת המשחקים. בתום מחזור משחקים אחד (9 משחקים לכל קבוצה) תחולק הליגה לבית עליון (6 קבוצות המובילות בטבלת הנקודות) ובית תחתון (ל-4 הקבוצות הנותרות). בבית העליון ייערכו עוד שני מחזורי משחקים (10 משחקים לכל קבוצה) שבסיומם ארבע המובילות בדירוג יעפילו לחצי גמר הפלייאוף. ארבע הקבוצות מהבית התחתון ישחקו 3 מחזורי משחקים (9 משחקים לכל קבוצה) שבסיומם שתי הקבוצות בעלות הדירוג הנמוך ירדו לליגה הלאומית בכדורעף.

החל מעונת 2019/2020 הוגדלה הליגה ל-10 קבוצות ושונתה שיטת המשחקים פעם נוספת:
הקבוצות ישחקו שני סיבובים ויחולקו לבית עליון ותחתון, לאחר מכן בכל אחד מהם ייערכו שני סיבובים משחקים נוספים בין הקבוצות בבית. בהמשך יתבצע שלב הפלייאוף ויכלול חצי-גמר וגמר בין ה-4 קבוצות הראשונות (פלייאוף עליון) וה-4 קבוצות האחרונות (פלייאוף תחתון) בשיטת סדרות משחקים של הטוב מ-5. המנצחת בפלייאוף עליון אלופה המפסידה בפלייאוף התחתון תרד לליגה הלאומית בתום העונה.

העפלה לתחרויות האירופיות
הליגה הישראלית מסונפת להתאחדות הכדורעף האירופית (CEV), ולכן קבוצות אשר מסיימות במקומות הראשונים זוכות להשתתף בעונה שאחרי במסגרת הליגות האירופיות לפי מיקומן, בהתאם למיקום ליגת העל בדירוג הליגות של CEV.דירוג זה קובע את מספר המשתתפות במפעלים האירופיים ליגת האלופות, גביע CEV וגביע האתגר, נכון לשנת 2022 מדורגת הליגה במקום ה-29 באירופה.

נכון לעונת המשחקים 2022/2023, דירוג זה קובע:
אלופת המדינה-הקבוצה מקבלת כרטיס לסיבוב המוקדמות הראשון של ליגת האלופות.
סגנית האלופה-הקבוצה מקבלת כרטיס לסיבוב הראשון בגביע CEV.
מקום 3-הקבוצה מקבלת כרטיס לסיבוב הראשון בגביע האתגר

לאורך השנים קבוצות הליגה העדיפו לשחק לרוב בגביע האתגר בגלל שיקולים תקציבים והעדפת מפעל זה שמתאים יותר ברמה מקצועית וכלכלית לקבוצות הישראליות מאשר בליגת האלופות וגביע CEV שנחשבים למפעלים חזקים יותר.

חסויות
200px|ממוזער|סמל הליגה בשנה בה היה הסכם חסות עם הטוטו-ווינר
בשנת 2011 נחתם הסכם חסות בין איגוד הכדורעף למועצה להסדר ההימורים בספורט ושם הליגה שונה ל"ליגת ווינר בכדורעף". ההסכם בוטל לאחר עונת 2013/14.

 אלופות וסגניות
הטבלה הבאה מסכמת את כלל הזוכות באליפות הליגה. קבוצות אשר זכו בדאבל באותה העונה מסומנות בכתב מודגש.
עונהאלופהסגניתשיטההליגה הארצית 1956 הפועל בית זרע הפועל בית קמה בית גמר 1957 הפועל עין שמר הפועל מרחביה 1958 הפועל שריד הפועל עין שמר 1959 הפועל עין שמר הפועל מרחביה פיינל-פור 1960 הפועל עין שמר הפועל עין החורש מיקוםהליגה הלאומית 1960/1961 הפועל עין שמר הפועל נגבה מיקום 1961/1962 הפועל נגבה הפועל עין שמר 1962/1963 הפועל המעפיל הפועל נגבה 1963/1964 הפועל המעפיל הפועל עין שמר 1964/1965 הפועל המעפיל הפועל עין שמר 1965/1966 הפועל המעפיל הפועל עין המפרץ 1966/1967 הפועל המעפיל הפועל עין שמר 1967/1968 הפועל המעפיל הפועל עין המפרץ 1968/1969 הפועל המעפיל הפועל בית זרע 1969/1970 הפועל המעפיל הפועל עין המפרץ 1970/1971 הפועל המעפיל הפועל בית זרע 1971/1972 הפועל עין המפרץ הפועל בית זרע 1972/1973 הפועל עין המפרץ/מסריק הפועל בית זרע 1973/1974 הפועל עין המפרץ/מסריק הפועל העוגן 1974/1975 הפועל עין המפרץ/מסריק הפועל חניתה 1975/1976 מכבי תל אביב הפועל עין המפרץ 1976/1977 הפועל עירוני קריית אתא הפועל המעפיל 1977/1978 הפועל עירוני קריית אתא מכבי תל אביב 1978/1979 הפועל העוגן הפועל המעפיל 1979/1980 הפועל המעפיל הפועל עירוני קריית אתא בית גמר 1980/1981 הפועל המעפיל הפועל העוגן 1981/1982 מכבי תל אביב הפועל המעפיל מיקום 1982/1983 הפועל המעפיל הפועל שער העמקים 1983/1984 הפועל המעפיל הפועל חניתה 1984/1985 הפועל המעפיל הפועל חניתה 1985/1986 הפועל עירוני בת ים הפועל יואב כפר סבא 1986/1987 הפועל עין המפרץ (מטה אשר) הפועל המעפיל סדרת גמר 1987/1988 הפועל מטה אשר הפועל עירוני קריית אתא 1988/1989 הפועל עירוני בת ים מכבי תל אביב 1989/1990 מכבי תל אביב הפועל מטה אשר 1990/1991 מכבי תל אביב הפועל עירוני בת ים 1991/1992 הפועל מטה אשר הפועל העמקים/זבולון 1992/1993 הפועל עירוני בת ים מכבי תל אביב 1993/1994 הפועל מטה אשר הפועל עירוני בת ים 1994/1995 הפועל העמקים זבולון הפועל מטה אשר 1995/1996 הפועל העמקים זבולון הפועל מטה אשר 1996/1997 מכבי תל אביב הפועל עירוני בת ים 1997/1998 הפועל מטה אשר מכבי תל אביב 1998/1999 הפועל מטה אשר הפועל קריית אתא עונה אלופה סגנית שיטהליגת העל 1999/2000 הפועל מטה אשר הפועל יואב כפר סבא סדרת גמר 2000/2001 הפועל יואב כפר סבא המעפיל-מנשה-חפר 2001/2002 הפועל מטה אשר הפועל יואב כפר סבא 2002/2003 הפועל מטה אשר הפועל קריית אתא 2003/2004 הפועל עירוני קריית אתא הפועל כפר סבא 2004/2005 הפועל עירוני קריית אתא הפועל חצור/באר טוביה 2005/2006 הפועל עירוני קריית אתא מכבי תל אביב 2006/2007 מכבי מוסינזון הוד השרון מכבי תל אביב 2007/2008 מכבי תל אביב מכבי מוסנזון הוד השרון 2008/2009 מכבי תל אביב מכבי מוסנזון הוד השרון 2009/2010 מכבי תל אביב הפועל מטה אשר 2010/2011 מכבי תל אביב מכבי מוסנזון הוד השרון 2011/2012 מכבי תל אביב הפועל מטה אשר 2012/2013 הפועל מטה אשר מכבי תל אביב 2013/2014 הפועל מטה אשר מכבי תל אביב 2014/2015 הפועל מטה אשר מכבי תל אביב 2015/2016 הפועל מטה אשר הפועל יואב כפר סבא 2016/2017 מכבי תל אביב מכבי מוסנזון הוד השרון 2017/2018 הפועל מטה אשר מכבי תל אביב 2018/2019 הפועל מטה אשר הפועל יואב כפר סבא 2019/2020 הפועל מטה אשר הפועל יואב כפר סבא מיקום 2020/2021 מכבי תל אביב הפועל מטה אשר סדרת גמר 2021/2022 מכבי תל אביב הפועל מטה אשר 2022/2023 מכבי תל אביב הפועל מטה אשר2023/2024 מכבי תל אביבהפועל מטה אשר2024/2025מכבי תל אביבהפועל מטה אשר

 אליפויות לפי קבוצה 
מקוםקבוצהאליפויותסגנות 1  הפועל מטה אשר  169 מכבי תל אביב 1693 הפועל המעפיל 144 4  הפועל עירוני קריית אתא  52 5  הפועל עין שמר  45 הפועל עין המפרץ/כפר מסריק  44 7  הפועל עירוני בת ים  31 8  הפועל העמקים זבולון  21 9  מכבי מוסינזון הוד השרון  14 הפועל כפר סבא  16 הפועל בית זרע  14 הפועל העוגן  12 הפועל נגבה  12 הפועל שריד  115 הפועל חניתה-316 הפועל מרחביה -2 17  הפועל בית קמה -1 הפועל עין החורש -1 הפועל חצור/באר טוביה -1

קישורים חיצוניים
 אתר איגוד הכדורעף בישראל

הערות שוליים

כדורעף
קטגוריה:ישראל: תחרויות כדורעף